钦定古今图书集成/明伦汇编/氏族典/第478卷 > 《廖用贤尚友录》 > 万宣
## 钦定古今图书集成/明伦汇编/氏族典/第478卷 > 《廖用贤尚友录》 > 万宣

按《万姓统谱》：“宣字邦达，当涂人。立志问学，为科举文
字，滂沛明白。以《诗经》领乡荐，屡会试不第。卒业太学，
谒选吏部，考居第一，授河南陈州知州。宣存心忠厚
而廉以自持，与人交款曲有情，至莅政，刚果有为，约
束吏胥，无敢鸱张罗织病民者。河南多攘劫寇，宣廉
得之，置于法者甚众，四境晏然。立四义社学，以金帛”
请贤师教民间子弟，州民德之。部使者上其绩，赐诰
旌异，进阶奉直大夫。九载秩满，士夫赠《牧民》十咏，以
寓感思意